KYK WEER: Chris Karsten gesels oor sy nuwe boek | Netwerk24
KYK WEER: Chris Karsten gesels oor sy nuwe boek
Human & Rousseau en Netwerk24 het na 'n aanlyn gesprek aangebied oor Gerugte van 'n ontvoering deur die veelbekroonde skrywer Chris Karsten. Francois Bekker was in gesprek met Chris.
Wanneer Harry Grimbeek asem skep tussen sy gevaarlike omswerwinge deur Afrika, kom kuier hy by sy geliefde ma in Johannesburg. Gusta is veral na aan sy hart nadat sy pa haar vir 'n jonger pop gelos het. Gelukkig weet Harry sy is veilig daar bo in haar weelderige dakwoning in Ponte Towers, wat sy deel met 'n erfstuk van groot sentimentele waarde: Jong vrou met boek, geskilder in die 1400's deur die Vlaamse meester Petrus Christus.
Maar dan sterf sy skielik. Het haar eensame lewe inderdaad vir Gusta tot selfdood gedryf, soos die polisie bevind het? En wat van haar kosbare skildery wat uit haar woonplek verdwyn het? Van die oomblik dat hy in sy ma se dakwoning instap, kry Harry die reuk van 'n groot gekonkel. En die skuldiges sal aan die pen ry, die hele lot van hulle! Nie eens daardie parmantige Ella Neser gaan hom keer nie.
Nog 'n hoogtepunt in Chris Karsten se oeuvre. 'n Beweerde moord, 'n beweerde ontvoering . . . Waar lê die grens tussen waarheid en leuen, tussen reg en verkeerd? Sal Ella tussen die twee kan onderskei?
Die bekroonde skrywer Chris Karsten gaan in gesprek tree oor sy splinternuwe boek, 'Gerugte van 'n ontvoering'. Foto: Wessel van Heerden
Bestel Gerugte van 'n ontvoering (Human & Rousseau) deur Chris Karsten by goeie boek- en aanlyn winkels. Dit is ook as e-boek beskikbaar.